Ανδρέας Μπιράκης

Ο Ανδρέας Ν. Μπιράκης (1885 -  17 Οκτωβρίου 1960) ήταν Έλληνας δικηγόρος και πολιτικός. Υπήρξε βουλευτής Θεσσαλονίκης και υπουργός, σημαίνον στέλεχος του Κόμματος Φιλελευθέρων.

 Βιογραφία 
Καταγόταν από τους Κομητάδες Σφακίων.Βιογραφικά στοιχεία  στην ιστοσελίδα για τα Σφακιά, ανάκτηση 2015-06-13. Καταγόταν από οικογένεια αγωνιστών και ο ίδιος πολέμησε στους βαλκανικούς πολέμους του 1912-13 και έπειτα στον Πρώτο Παγκόσμιο.Συλλογικό έργο, Κρήτη- Το Αφιέρωμα, εκδ. οίκος Αρσινόη,  τ. 10, σελ. 125. Ήταν σύμβουλος του στρατιωτικού διοικητή της Αρκαδίας από το 1917 ως το 1918.

Ακολούθησε νομικές σπουδές στο Πανεπιστήμιο της Αθήνας και έγινε διδάκτορας του Δικαίου. Στη συνέχεια άσκησε το επάγγελμα του δικηγόρου στη Θεσσαλονίκη.

Εξελέγη βουλευτής στη συμπρωτεύουσα αρχικά το 1923 και μετά το 1933.Μητρώο πληρεξουσίων, γερουσιαστών και βουλευτών 1822-1935, Αθήνα 1986, Βουλή των Ελλήνων, σελ. 126 (αριθμ. 1065)

Εκλέχθηκε ξανά βουλευτής Θεσσαλονίκης το 1946 με το Κόμμα Φιλελευθέρων. Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 81, αρ. 740).

Χρημάτισε υπουργός Ταχυδρομείων, Τηλεγράφων και Τηλεφώνων στην κυβέρνηση Σοφούλη από τις 7 Σεπτεμβρίου 1947 ως τις 18 Νοεμβρίου 1948.

Απεβίωσε σε ηλικία 75 ετών στις 17 Οκτωβρίου 1960 και κηδεύτηκε από το ναό της Αγίας Σοφίας στη συμπρωτεύουσα."Απεβίωσεν ο τέως υπουργός Αν. Μπιράκης", Μακεδονία, φύλλο 1960-10-18,  σελ. 3 

 Παραπομπές 

Κατηγορία:Βουλευτές Θεσσαλονίκης
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Έλληνες υπουργοί Ταχυδρομείων, Τηλεγράφων και Τηλεφώνων